Årsberetning 2023

Styret 2023 besto av følgende;

Leder: Truls Steinsæter.

Nestleder: Svein Arild Hagen

Kasserer: Synnøve Sandvik.

Sekretær: Pål Steinsæter

Styremedlem: Bjørn Trygve Dokken

Styremedlem: Kjetil Storbråten

Styremedlem: Inger Randi Islandsmoen Kleven

Varamedlem: Anita Ottosen

Det er avholdt 1 styremøte siden forrige årsmøte. Ett møte i Jaktutvalget. Ellers telefonmøter.

**BRJFF hadde følgende utvalg;**

Jaktutvalg: **Svein Arild Hagen,** Leder.

Truls Steinsæter.

Fiskestellsutvalg: **Bjørn Trygve Dokken** Leder.

Fagutvalg jaktskyting: **Pål Steinsæter** Leder

**S**tyret i BRJFF

Revisor: Kjetil Stensæter

Valgkomité:  **Fortsatt ubesatt**

Medlemsstatus:

Foreningen har pr. 31/12 – 23, 134 medl. Det er en nedgang på 8 medlemmer. Fordelt slik: 112 menn, 22 kvinner. 22 er registrert som Barn/unge under 26 år.

Æresmedlemmer:| Vi har ingen æresmedlemmer.

# Hva har skjedd?

* + - Det var ingen organisert gaupetaksering dette året, men en del tilfeldig sporing ble utført. Flere funn ble innmeldt.
    - Noen av foreningens medlemmer har også i år deltatt på forskjellige jaktfeltstevner.
    - Svein Arild administrerte jaktutleia også denne sesongen. Det ble solgt to kort for smårovvilt og rev. 14 kort i 1. periode, 34 kort i 2. periode og 45 to døgnskort hvorav 4 kort var gratis kort til førstegangsjegere. Det kom inn 85 rapporter som viser felling av ei rype, to orrhøner, fire orrhaner, ei rugde, en tiur og sju harer. Det ble felt 4 dyr under elgjakta med en samlet slaktevekt på 474 kg. Det ble felt 4 hjort med totalvekt på 199kg.

* + - Vi hadde 6 hunder til aversjonsdressur.
    - Jegerprøvekurset ble gjennomført med 9 kandidater.
    - Leirdueskytinga på Åsemyra. Veldig lav aktivitet, men vi håper det tar seg opp igjen. Rovviltbanen ble heller ikke brukt for mye.
    - Det var plass til enda flere på dugnadene på Åsemyra. Hele klubbhuset er vasket ned og har fått første strøk maling. Eivind Olmhus donerte ei strekkmetalltrapp til klubbhuset, så den må tilpasses og monteres til våren. Vi retter en stor takk til de som stilte opp på dugnadskveldene. Det står fortsatt igjen noe arbeid så vi fortsetter med dugnadskvelder onsdager og lørdager utover våren.
    - En nøkkel – Hundre båter. Båten ligger ved Kavlevatnet og var booket flere ganger i løpet av sesongen.
    - Hundemat salget har gått litt smått, ta kontakt med leder for å bli med på ordningen. Bra mat til god pris.
    - Vi stilte opp på Fønhusfestivalen med en stand for å profilere foreningen. Det var flere interessante foredrag. Fredagskvelden ble en modernisert utgave av stumfilmen Trollelgen vist.
    - Eivind Storbråten deltok på opplæringsjakt villrein Rondane sør. Vi oppfordrer alle til å delta på introjaktkursene som blir arrangert rundt om i fylket.

Styret.